
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	9 martie 2009

	Nr.
	27/88


R A P O R T

asupra proiectului de Lege pentru respingerea Ordonanţei de urgenţă a Guvernului nr.107/2008 pentru modificarea anexei nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 52 din 11 februarie 2009, cu dezbaterea pe fond în procedură de urgenţă, a proiectului de Lege pentru respingerea Ordonanţei de urgenţă a Guvernului nr.107/2008 pentru modificarea anexei nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1053/10.09.2008)

· avizul favorabil al Comisiei juridice, de disciplină şi imunităţi (nr.31/147/25.02.2009).
Proiectul de lege are ca obiect de reglementare modificarea literelor A şi B din anexa nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor, aprobată prin Legea nr.353/2003, cu modificările şi completările ulterioare, în sensul modificării coeficienţilor de ierarhizare ai unor funcţii de conducere ale ofiţerilor şi pentru funcţiile de execuţie ale agenţilor, în scopul motivării poliţiştilor şi pentru asigurarea corelării nivelului de salarizare între anumite funcţii de conducere ţinând seama de ierarhizarea stabilită pentru funcţii publice similare potrivit Legii nr.188/1999 privind statutul funcţionarilor publici, republicată, cu modificările şi completările ulterioare, precum şi a corelării coeficienţilor de ierarhizare pentru funcţiile agenţilor de poliţie cu nivelul stabilit subofiţerilor.
Comisia propune Plenului Camerei Deputaţilor aprobarea proiectului de lege cu amendamente, pentru crearea cadrului normativ necesar asigurării unui sistem de salarizare stimulativ şi atractiv corespunzător cerinţelor de profesionalizare, ceea ce va asigura realizarea saltului calitativ impus de operaţionalizarea structurilor poliţieneşti pentru a răspunde standardelor impuse de participarea la acţiuni internaţionale. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 3 martie 2009 au participat, în conformitate cu prevederile art.55 din Regulamentul Camerei Deputaţilor, republicat:

· d-l Radu Stancu – Secretar de Stat, Ministerul Administraţiei şi Internelor

· d-l Nicolae Chesnoiu – director general, Ministerul Administraţiei şi Internelor
· d-l Ion Grigore – director general, Ministerul Finanţelor Publice.

La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 4 februarie 2009.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru respingerea Ordonanţei de urgenţă a Guvernului nr.107/2008 pentru modificarea anexei nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor

	Lege privind aprobarea Ordonanţei de urgenţă a Guvernului nr.107/2008 pentru modificarea anexei nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor
Autor: d-l deputat Victor Paul Dobre
	Pentru asigurarea corelării nivelului de salarizare între anumite funcţii de conducere ţinând seama de ierarhizarea stabilită pentru funcţii publice similare potrivit Legii nr.188/1999 privind statutul funcţionarilor publici, republicată, cu modificările şi completările ulterioare, precum şi a corelării coeficienţilor de ierarhizare pentru funcţiile agenţilor de poliţie cu nivelul stabilit subofiţerilor.

Pentru respectarea normelor de tehnică legislativă.



	2
	__
	Articol unic. – Se respinge Ordonanţa de urgenţă a Guvernului nr.107 din 18 septembrie 2008 pentru modificarea anexei nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor, publicată în Monitorul Oficial al României, Partea I, nr.661 din 22 septembrie 2008.


	Articol unic. – Se aprobă Ordonanţa de urgenţă a Guvernului nr.107 din 18 septembrie 2008 pentru modificarea anexei nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor, publicată în Monitorul Oficial al României, Partea I, nr.661 din 22 septembrie 2008.
Autor: d-l deputat Victor Paul Dobre


	Pentru respectarea normelor de tehnică legislativă şi corelare cu titlul legii, ţinând cont de hotărârea comisiei de aprobare a ordonanţei de urgenţă.

	3
	Titlul ordonanţei

Ordonanţă de urgenţă pentru modificarea anexei nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor

	__
	Nemodificat 
	


	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor 

	4
	Art.I. – Anexa nr.1 la Ordonanţa Guvernului nr.38/2003 privind salarizarea şi alte drepturi ale poliţiştilor, publicată în Monitorul Oficial al României, Partea I, nr.65 din 2 februarie 2003, aprobată cu modificări prin Legea nr.353/2003, cu modificările şi completările ulterioare, se modifică după cum urmează:


	__
	Nemodificat 
	

	5
	1. La litera A punctul 3, numerele curente 2 şi 3 vor avea următorul cuprins:

„2.

Director general adjunct
A
5,60
7,40
3.

Director
A
4,70
6,40”

	__
	Nemodificat 
	

	6
	2. La litera B, punctul 2 va avea următorul cuprins:

„2. Funcţii de execuţie
Nr.
crt.
Denumirea funcţiei
Categoria
Coeficientul de ierarhizare
minim
maxim

1.
Agent – Agent principal 

B
2,10 

2,90

2.
Agent debutant 

B
- 

1,90” 


	__
	Nemodificat 
	

	7
	Art.II. – Prezenta ordonanţă de urgenţă intră în vigoare la data de 1 ianuarie 2009.


	__
	Nemodificat 
	






PREŞEDINTE,





SECRETAR,






Victor Paul Dobre




Kerekes Karoly

Şef serviciu, 

Consilier Elena MESAROŞ

